钦定古今图书集成/理学汇编/文学典/第089卷 > 柳贯
## 钦定古今图书集成/理学汇编/文学典/第089卷 > 柳贯

按《元史黄溍传》：“贯字道传，浦阳人。器局凝定，端严若
神。尝受性理之学于兰溪金履祥，必见诸躬行。自幼至老，好学不倦。凡六经、百氏、兵刑、律历、数术、方技、异
教外书，靡所不通。作文沉郁舂容，涵肆演迤，人多传
诵之。始用察举为江山县儒学教谕，仕至翰林待制。
与溍及临川虞集、豫章揭傒斯齐名，人号为儒林四
杰。”所著书，有《文集》四十卷、《字系》二卷、《近思录广辑》三
卷，《金石竹帛遗文》十卷。年七十三卒。